《夜雪》
宋代·陈棣

书帷夜雪耿无眠，晨起犹禁晓日寒。旋见软红生野水，似看寸碧出遥山。

诗成已觉风生座，饮散俄惊月满鞍。梦破小窗依约态，浑疑暮雨楚台还。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。